CELEX: 32021D2144
Language: lt
Date: 1638403200000
Title: Tarybos sprendimas (ES) 2021/2144 2021 m. gruodžio 2 d. dėl pozicijos, kurios Europos Sąjungos vardu turi būti laikomasi Tarptautinės jūrų organizacijos 32-ojoje asamblėjoje, dėl Apžiūros pagal Suderintą apžiūrų ir sertifikavimo sistemą (HSSC) rekomendacijų pakeitimų priėmimo

2021 12 6   
               
               
                  LT
               
               
                  Europos Sąjungos oficialusis leidinys
               
               
                  L 433/17
               
            
         TARYBOS SPRENDIMAS (ES) 2021/2144
         2021 m. gruodžio 2 d.
         dėl pozicijos, kurios Europos Sąjungos vardu turi būti laikomasi Tarptautinės jūrų organizacijos 32-ojoje asamblėjoje, dėl Apžiūros pagal Suderintą apžiūrų ir sertifikavimo sistemą (HSSC) rekomendacijų pakeitimų priėmimo
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 100 straipsnio 2 dalį kartu su 218 straipsnio 9 dalimi,
         atsižvelgdama į Europos Komisijos pasiūlymą,
         kadangi:
         
                     (1)
                  
                  
                     Sąjungos veiksmais jūrų transporto sektoriuje turėtų būti siekiama didinti laivybos saugą ir apsaugoti jūros aplinką bei žmonių sveikatą;
                  
               
                     (2)
                  
                  
                     numatoma, kad Tarptautinės jūrų organizacijos (IMO) asamblėja savo 32-ojoje sesijoje, vyksiančioje 2021 m. gruodžio 6–15 d., priims 2021 m. Apžiūros pagal Suderintą apžiūrų ir sertifikavimo sistemą (HSSC) rekomendacijas (toliau – apžiūros rekomendacijos) ir atšauks IMO asamblėjos rezoliuciją A.1140(31), kurioje pateikiamos 2019 m. apžiūros rekomendacijos;
                  
               
                     (3)
                  
                  
                     kadangi apžiūros rekomendacijų pakeitimai gali stipriai paveikti Sąjungos teisės, būtent Europos Parlamento ir Tarybos reglamento (EB) Nr. 391/2009 (1), turinį, tikslinga nustatyti poziciją, kurios Sąjungos vardu turi būti laikomasi IMO asamblėjos 32-ojoje sesijoje;
                  
               
                     (4)
                  
                  
                     2021 m. apžiūros rekomendacijų priėmimas ir 2019 m. apžiūros rekomendacijų atšaukimas yra reguliarios peržiūros dalis. Todėl Sąjunga turėtų pritarti tiems pakeitimams, nes jais bus užtikrinta, kad apžiūros rekomendacijos būtų nuolat atnaujinamos;
                  
               
                     (5)
                  
                  
                     Sąjunga nėra nei IMO narė, nei atitinkamų konvencijų ir kodeksų susitariančioji šalis. Todėl Taryba turėtų įgalioti valstybes nares pareikšti Sąjungos poziciją IMO asamblėjos 32-ojoje sesijoje;
                  
               
                     (6)
                  
                  
                     šio sprendimo taikymo sritis siūlomų pakeitimų turinio atžvilgiu turėtų būti apribota tiek, kiek tie pakeitimai gali daryti poveikį Sąjungos bendroms taisyklėms ir priklauso Sąjungos išimtinei kompetencijai. Šiuo sprendimu neturėtų būti daromas poveikis Sąjungos ir valstybių narių kompetencijos pasidalijimui,
                  
               PRIĖMĖ ŠĮ SPRENDIMĄ:
         
            1 straipsnis
            Pozicija, kurios Sąjungos vardu turi būti laikomasi Tarptautinės jūrų organizacijos (IMO) asamblėjos 32-oje sesijoje, yra pritarti tam, kad būtų priimtos 2021 m. Apžiūros pagal Suderintą apžiūrų ir sertifikavimo sistemą rekomendacijos, išdėstytos IMO dokumento III 7/17/Add.1 8 skirsnyje ir 6 priede, ir kad būtų atitinkamai atšaukta IMO asamblėjos rezoliucija A.1140(31).
         
         
            2 straipsnis
            
               1.   Pozicija, kurios Sąjungos vardu turi būti laikomasi, kaip išdėstyta 1 straipsnyje, apima atitinkamus pakeitimus tiek, kiek tie pakeitimai priklauso Sąjungos išimtinei kompetencijai ir gali daryti poveikį Sąjungos bendroms taisyklėms. Šią poziciją, veikdamos kartu Sąjungos interesų labui, pareiškia valstybės narės, kurios visos yra IMO narės.
            
            
               2.   Dėl nedidelių 1 straipsnyje nurodytos pozicijos pakeitimų gali būti susitarta be papildomo Tarybos sprendimo.
            
         
         
            3 straipsnis
            Valstybės narės įgaliojamos pareikšti savo sutikimą būti saistomoms Sąjungos interesų labui 1 straipsnyje nurodytų pakeitimų tiek, kiek tie pakeitimai priklauso Sąjungos išimtinei kompetencijai.
         
         
            4 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2021 m. gruodžio 2 d.
            
               
                  Tarybos vardu
               
               
                  Pirmininkas
               
               J. VRTOVEC
            
         
         
            (1)  2009 m. balandžio 23 d. Europos Parlamento ir Tarybos reglamentas (EB) Nr. 391/2009 dėl laivų patikrinimo ir apžiūros organizacijų bendrųjų taisyklių ir standartų (OL L 131, 2009 5 28, p. 11).